Académia Ligùstica do Brénno

L'Académia Ligùstica do Brénno (ALB) a l'êa 'n sodalìçio lìgure, fondòu a Zêna do 1970, ch'a gh'àiva cómme fìn quéllo de conservâ, avardâ e promêuve o zenéize.

 Stöia 
A stöia de l'Académia Ligùstica do Brénno a coménsa inta néutte de Sàn Gianbatìsta do 1970, scibén chi-â prìmma propòsta de sò fondaçión a l'é fæta a-i 28 de frevâ de quéllo ànno, inte l'ànbito de 'na riunión da Consulta Ligure. A-i 24 de zùgno do 1970 gh'é dónca o moménto ofiçiâ da seu constituçión, cómme l'é sciortîo o manifèsto do nêuvo sodalìçio firmòu da-i çìnque fondatoî: l'Aldo Agosto, o Luigi De Martini, o Carlo P. Pessino, o Vito Elio Petrucci e o William Piastra.

Comensòu e riunioìn, a prìmma iniçiatîva adotâ da l'Académia a l'é stæta quélla, domandâ da-a Compagna, d'inandiâ i travàggi pi-â realizaçión da Bibliografia dialettale ligure e, de méntre, s'êa comensòu a raxonâ in sciâ publicaçión de 'n vocabolâio ch'o foîse italiàn-zenéize ascì, ciù che 'na gramàtica do zenéize. O sodalìçio, che da-o coménso o l'à però avûo di problêmi a fâse conósce e publicizâ, o l'à prèsto unîo e sò fòrse drénto a-a Compagna, che in sciâ fìn a l'à fæto publicâ a Bibliografia dialettale ligure do 1980, pigiàndo pàrte ascì a-o convégno in scî parlæ lìguri do 1974.

O scìnbolo e o nómme de l'Académia són stæti repigiæ, a-i 23 d'arvî do 2008, pe creâ 'n scîto in sciâ Ræ dónde métte a dispoxiçión de tùtti da documentaçión in sciô zenéize e in sciâ grafîa ofiçiâ. Pe de ciù, o scîto de l'Académia o l'òspita o Traduttore Italiano Genovese (TIG) ascì, cuòu da-o Franco Bampi e da-i seu conlaboratoî. Do 2011 l'é stæto publicòu ascì di lìbbri in zenéize sott'a-o nómme de l'Académia, scrîti inta seu grafîa.

 O Manifèsto (1970) 
Chi de sótta gh'é manifèsto de l'Académia Ligùstica do Brénno, scrîto inta grafîa òriginâle do 1970:

 Nòtte 

 Ligàmmi de fêua 


Categorîa:Lengua ligure
Categorîa:Òrganizaçioìn da Ligùria